Vier sterf na bus in skare inploegFoto: ER24 Robert Mulaudzi, woordvoerder van die Johannesburgse nooddienste, sê die ongeluk het omstreeks 16:30 op die hoek van Republiekweg en Mariastraat plaasgevind. Mulaudzi sê die bus het buite beheer geraak en in ‘n skare mense wat by ‘n busstop gewag het ingeploeg. Die bus het hierna teen ‘n minibustaxi gebots. Hy sê vier mense is op die toneel dood verklaar en agt mense is beseer, waaronder drie kritiek. Drie van die oorledenes was teen 18:30 steeds onder die bus vasgekeer. Die beseerdes is op die toneel behandel voor hulle na ‘n nabygeleë hospitaal geneem is vir verdere mediese sorg. Die oorsaak van die ongeluk word ondersoek.